Prva bitka kod Choleta
<s>Prva bitka kod Choleta se dogodila na zapadu Francuske 15. marta 1793. godine na samom početku seljačkog ustanka koji će kasnije postati poznat kao Rat u Vendéeu.</s><s>Nekoliko dana ranije je odluka, među seljacima pokrajine Vendée omražene, republikanske vlade da tamo provodi [[regrutacija (vojska)|regrutaciju]g za potrebe Rata Prve koalicije, izazvala niz spontanih protesta i pobuna.</s><s>Pokušaj republikanskih vlasti da pobunu uguše u mjestu Saint-Florent-le-Vieil je propao kada je 600 seljaka pripadnike Nacionalne garde natjeralo u bijeg.</s><s>Dan kasnije su seljaci pod vodstvom karizmatskog mještanina Jacquesa Cathelineaua uspjeli protjerati republikanski garnizon iz zamka Jallais.</s><s>Vijest o tim uspjesima se munjevito proširila okolicom, te su se seljaci masovno priključili Cathelineauu čije su snage tako samo za par dana narasle na oko 15.000 ljudi.</s><s>Pobunjenici su odlučili napasti grad Cholet, koji je branio republikanski garnizon od 580 ljudi.</s><s>Pred samu bitku je garnizonu ponuđena mirna predaja, ali je njegov zapovjednik, kapetan de Beveau, to odbio, računajući da može poraziti pobunjenike, koji su tada uglavnom bili naoružani vilama, kosama i drugim poljoprivrednim alatima.</s><s>Kada je krenuo napad, ključnom se pokazala pobunjenička nadmoć u ljudstvu, kao i entuzijazam koji je ličnom hrbrošču poticao Cathelineau.</s><s>Pobunjenici su zazeli grad, čime je republikanskoj vlasti zadan težak udarac, te stvorena panika među pristašama Revolucije u tom području.</s><s>Kada su se pobunjenici okrenuli prema Chalonnes-sur-Loireu, republikanci su ga napustili bez borbe i prebjegli u Angers.</s><s>Kada je, nekoliko tjedana kasnije, došlo do osipanja pobunjeničke vojske, republikanci su 14. aprila pod vodstvom generala  Leygoniera ponovno zauzeli grad.</s>

<s>Vidi još
Druga bitka kod Choleta</s>

<s>1793
Vandejski rat</s>

